05/01/2017 | Administración LocalMunicipal
Melide
Aprobación definitiva da ordenanza fiscal reguladora do imposto sobre bens inmóbeis

O Pleno da Corporación, en sesión que tivo lugar o día 7 de novembro de 2016 acordou a aprobación inicial da modificación da Ordenanza fiscal reguladora do imposto de bens inmóbeis, publicada no BOP núm.216, de data 15 de novembro de 2016, e non sendo presentadas reclamacións durante o período de exposición pública de 30 días hábiles, enténdese definitivamente aprobado. Dita ordenanza fiscal reguladora entrará en vigor unha vez publicado integramente o seu texto no Boletín Oficial da Provincia e unha vez transcorrido o prazo ao que se refire o artigo 70.2 en relación co 65.2 da LBRL e comezará a aplicarse a partir do día seguinte. Artigo 1. Fundamento e natureza O imposto sobre bens inmóbeis ao que se refire o artigo 59.1. a) do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais (TRLFL), esixirase segundo o previsto nela e nas demais normas legais ou regulamentarias que a complementen ou desenvolvan; e no referente ás habilitacións contidas na referida Lei, de acordo co disposto na presente ordenanza. Artigo 2. Tipos de gravame De conformidade co disposto no artigo 72 do TRLFL, os tipos de gravame serán os seguintes: - Bens inmóbeis urbanos: 0,48 - Bens inmóbeis rústicos: 0,5 - Bens inmóbeis de características especiais: 1,3 Artigo 3. Exencións Estarán exentos os seguintes bens inmóbeis: 1- Os recollidos no apartado 1 do artigo 62 do TRLFL.2- Os recollidos no apartado 2 do artigo 62 da mesma Lei, previa solicitude do interesado e acreditación do cumprimento dos requisitos exixíbeis para a aplicación da exención: a) Nos casos dos centros docentes con concerto educativo: - Certificado da Administración educativa correspondente, acreditativa da calidade de centro concertado, asignábel para os edificios e instalacións destinadas directa e exclusivamente ás actividades docentes obxecto de exención. - Certificado da Administración competente no que se comprometa a compensar o importe da exención. - Informe da Dirección Xeral do Centro de Xestión Catastral e Cooperación Tributaria, acreditativo das superficies dos edificios ou conxuntos urbanísticos, adscritos exclusivamente á actividade educativa ou a servizos complementarios do ensino e de asistencia docente de carácter necesario, coa indicación do valor catastral asignado a cada un dos elementos citados. b) No caso dos inmóbeis declarados expresa e individualizadamente monumento ou xardín de interese cultural, a declaración do ben como tal. c) No caso das superficies dos montes con repoboamento forestal ou rexeneración de masas arbóreas, certificación acreditativa emitida pola Delegación Provincial da Dirección Xeral de Montes 3- Os centros sanitarios de titularidade pública directamente afectos ao cumprimento dos fines específicos dos referidos centros. Para poder gozar desta exención os interesados deberán instar a súa concesión, producindo efectos no exercicio orzamentario seguinte ao da súa concesión, debendo acreditar a referencia catastral do inmóbel e o destino deste.4- Ao abeiro do disposto no artigo 62.4 do TRLFL, en razón de criterios de eficiencia e economía na xestión do tributo, establécese unha exención a favor dos bens inmóbeis de natureza urbana nos que a cota líquida non exceda de 3 euros, así como dos bens inmóbeis rústicos nos que a cota agrupada non exceda de 7 euros, de conformidade co previsto no apartado 2 do artigo 77 do TRLFL. Artigo 4. Bonificacións.1- Terán dereito a unha bonificación do 50 por cento na cota íntegra do imposto os inmóbeis que constitúan o obxecto da actividade das empresas de urbanización, construción e promoción inmobiliaria tanto de obra nova como de rehabilitación equiparábel a esta, e non figure entre os bens do seu inmobilizado. O prazo de aplicación desta subvención comprenderá desde o período seguinte ao de inicio das obras até o posterior á terminación destas, sempre que durante ese tempo se realicen obras de urbanización ou construción efectiva, e sen que, en ningún caso, poida exceder de tres períodos impositivos. Esta bonificación deberá solicitarse polos interesados antes do inicio das obras, debendo acharse a seguinte documentación: - Acreditación da data de inicio das obras de urbanización ou construción de que se trate, a cal se realizará mediante certificado do técnico director competente, visado poio colexio profesional. - Acreditación de que a empresa se dedica á actividade de urbanización, construción e/ou promoción inmobiliaria, mediante a presentación dos estatutos da sociedade e o alta no IAE no epígrafe correspondente. - Acreditación de que o inmóbel obxecto da bonificación non forma parte do inmobilizado, que se fará mediante certificado do administrador da sociedade e fotocopia do último balance presentado a Facenda, para os efectos do imposto sobre sociedades. - Copia da licenza de obras e referencia catastral do inmóbel, mediante a presentación do último recibo de IBI. A partir da concesión da bonificación, deberá entregarse para cada exercicio certificación do técnico directivo competente relativa á realización de obras efectivas nese período.2- Terán dereito a unha bonificación do 50 por cento na cota íntegra do imposto, durante os tres períodos impositivos seguintes ao do outorgamento da cualificación definitiva, as vivendas de protección oficial e as que resulten equiparábeis a estas segundo a normativa da Comunidade Autónoma de Galicia. A dita bonificación concederase a petición do interesado e poderá efectuarse en calquera momento anterior á terminación dos tres períodos impositivos de duración desta e producirá efectos, de ser o caso, desde o período impositivo seguinte a aquel no que se solicite. A solicitude do interesado deberá achegarse a seguinte documentación: - Copia da cédula de cualificación definitiva da vivenda de protección oficial expedida polo organismo competente. - Copia da escritura de compravenda do inmóbel. - Referencia catastral deste. Unha vez transcorrido o prazo previsto no parágrafo anterior, os ditos bens terán dereito a unha bonificación do 20 por cento durante os seguintes 3 anos. Para iso deberán solicitalo formalmente en calquera momento anterior ao da terminación dos 3 períodos impositivos de duración desta, sempre que se manteña a titularidade destes e constitúa a residencia do titular ao Terán dereito a unha bonificación do 95 por cento da cota íntegra os bens rústicos das cooperativas agrarias e de explotación comunitaria da terra, nos termos establecidos na Lei 20/1990, do 19 de decembro, sobre réxime fiscal das cooperativas. Os solicitantes presentarán o certificado sobre a condición de cooperativas agrarias ou explotación comunitaria da tena, emitido pola Administración correspondente. As bonificacións sinaladas nos apartados anteriores non serán compatíbeis con calquera outra que beneficie a estes inmóbeis. Artigo 5. Infraccións e sancións En todo o relativo a infraccións tributarias e ás súas cualificacións, así como ás sancións que correspondan, estarase ao disposto na Lei xeral tributaria e nas disposicións que a complementan e desenvolven. Disposicións adicionais 1- No non previsto nesta ordenanza, estarase ao disposto na Lei xeral tributaria; TRLFL e demais. disposicións complementarias e de desenvolvemento.2- As modificacións producidas polas leis de orzamentos xerais do Estado ou calquera outra norma de rango legal que afecten a calquera elemento do presente imposto serán de aplicación automática dentro do ámbito desta ordenanza. Disposición final A presente ordenanza fiscal foi aprobada polo Pleno corporativo en sesión celebrada o día 12 de novembro de 2003 e entrará en vigor o mesmo día da súa publicación no BOP e será de aplicación a partir do día 1 de xaneiro de 2004, permanecendo en vigor até a súa modificación ou derrogación expresa. (BOP n° 267, do 20/11/2003) (BOP n°299, do 3 1/12/2003) (BOP n° 300, do 3 1/12/2007) Melide, 30 de decembro de 2016 A Alcaldesa Dalia García Couso